-Լսումները ոչ մի հետևանք չունեն, դա ուղղակի հասարակությանը իրազեկելու և կողմերի կարծիքները հաշվի առնելու ինչ-որ հարթակ է: Նույն հաջողությամբ կարող էր ինչ- որ մամուլի ակումբում լինել այդ բանավեճը: Նիստի պարագայում, հասկանում եք, մենք հարցը քննարկելու ենք, քվեարկվելու է և ընդունվելու է օրենքի փոփոխություններ: Իսկ երթից տարանջատել չի կարելի արտահերթ նիստ հրավիրելը, մեկը մյուսի շարունակությունն է: Մենք ի՞նչ արեցինք. հարցը հանեցինք փողոց, որպեսզի ցույց տանք, որ հասարակության բողոքը կա, հասարակությունը դժգոհ է այս իրավիճակից և ամեն օր իրազեկման երթերի ժամանակ մենք այս մասին ասում ենք: Թռուցիկները բաժանում ենք, մոտ 90 տոկոսը դժգոհ է թանկացումներից, ուղղակի հարց է, թե այդ մարդիկ ինչքանով պատրաստ կլինեն գալ երթի, փողոց դուրս գալ, ամսի 5-ին մենք դա կտեսնենք: Մենք հարցը հանեցինք փողոց, որպեսզի ցույց տանք հասարակության բողոքը և հիմա գալիս ենք խորհրդարան այդ բողոքի ալիքով, որ կարողանանք ընդունել այդ փոփոխությունները, և դա «Ելք»-ի քմահաճույքներից բխող բան չէ, ամեն մեկի վրա, ինձ՝ որպես քաղաքացի, Ձեզ վրա՝ որպես քաղաքացի, ազդող երևույթներ են այդ թանկացումները, որովհետև համատարած թանկացումներ ունենք: